L‘Off Romà acull l’espectacle de música i poesia “Con dos coplas de más” al Casino Vell
03 de setembre 2019

![](/media/rvhkomfe/99_c_dos-coplas.jpg)  
  

El Casino Vell del Port de Sagunt acull dimecres, 4 de setembre, _Con dos coplas de más,_ un espectacle musical que alterna poesia amb boleros, rumbes, coples i temes diversos coneguts tant espanyols com llatinoamericans. L’esdeveniment, que començarà a les 22 hores i entrada per al qual és lliure i gratuïta, forma part de la programació de l’Off Romà i sorgix dels plaers d’assaborir la música amb una bona copa, de compartir temps amb les amistats i de sentir les veus que transmeten poesia i cançó.

  

Els artistes que delectaran el públic amb la seua veu són Ester Lluch i Iván Martínez, qui també tocarà el baix i la guitarra; amb la percussió Javi Santos; amb els teclats José Piqueras; i amb la guitarra Rolf Veen. La veu narrativa corre a càrrec de Rafa Garrido. A més, enguany l’espectacle contarà amb la presència dels artistes convidats Francisco “Latino” Blanco als vents i Luis Beltrán Sala a la percussió. Algunes de les cançons que interpretaran seran _Puro teatro, Bésame mucho, Pasión gitana_ o _Lágrimas negras_.

  

![](/media/pwslr4yb/99_c_dos-coplas-2.jpg)  

*   [](http://www.facebook.com/sharer.php?u=https://aytosagunto.es/va/actualitat/l-off-roma-acull-l-espectacle-de-musica-i-poesia-con-dos-coplas-de-mas-al-casino-vell/ "Facebook")
*   [](http://twitter.com/share?url=https://aytosagunto.es/va/actualitat/l-off-roma-acull-l-espectacle-de-musica-i-poesia-con-dos-coplas-de-mas-al-casino-vell/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-off-roma-acull-l-espectacle-de-musica-i-poesia-con-dos-coplas-de-mas-al-casino-vell/ "Linked In")
*   [](mailto:?body=https://aytosagunto.es/va/actualitat/l-off-roma-acull-l-espectacle-de-musica-i-poesia-con-dos-coplas-de-mas-al-casino-vell/)